**Procedură privind desfăşurarea concursului de admitere la studiile universitare de doctorat şi criteriile de evaluare a candidaţilor, în cadrul SCOSAAR, Institutul de Arheologie „Vasile Pârvan”**

**Sesiunea septembrie-octombrie 2021**

1. Admiterea la studiile universitare de doctorat se face prin concurs organizat la sediul Institutului de Arheologie „Vasile Pârvan” (str. Henri Coandă, nr. 11, sector 1, Bucureşti), conforma calendarului stabilit de SCOSAAR.
2. Tematica de concurs, bibliografia, calendarul şi numărul de locuri aprobate vor fi afişate la sediul şi pe site-ul instituţiei (<https://iabvp.ro/>).
3. Pentru fiecare tematică în parte se va stabili cîte o comisie de concurs formată din conducătorul de doctorat şi doi specialişti din institute de cercetare si universităţi care au cel puțin funcția de conferențiar universitar sau cercetător științific gradul II. Președintele comisiei de admitere este conducătorul de doctorat. Comisiile de admitere sunt propuse de consiliile școlilor doctorale și se aprobă de directorul CSUD.
4. Concursul constă în două probe: a) o probă orală de specialitate; b) un interviu în cadrul căruia se analizează preocupările științifice şi aptitudinile candidaţilor.
5. Criteriile de evaluare și cele de departajare a candidaților nu vor promova nici o formă de discriminare directă sau indirectă între candidații la studiile universitare de doctorat. Candidaţii sunt apreciaţi în raport cu: 1) nivelul şi calitatea cunoştinţelor în domeniul respectiv; 2) capacitatea de a evidenţia orientǎrile majore ale cercetǎrii în direcţia de cercetare propusǎ şi 3) capacitatea de a formula soluţii şi cǎi de rezolvare (teoreticǎ şi experimentalǎ) a problemelor identificate.
6. Media generalǎ de admitere se constituie din media aritmetică a celor două probe (oral şi interviu). Acestea se calculează fiecare ca media aritmetică a notelor în gama de la 1 la 10, acordate de cei trei membrii ai comisiei, pe baza celor trei criterii menţionate mai sus ce vizeazǎ proba de concurs.
7. Pentru departajarea mai multor candidaţi care au aceeaşi medie se vor utiliza, în aceastǎ ordine, urmǎtoarele criterii: 1) media obţinutǎ la proba de concurs Interviu; 2) media generalǎ a anilor de studii de licenţǎ; 3) media generalǎ a anilor de studii de master.
8. După evaluarea prestației candidaților în cadrul probelor de concurs, comisia de admitere nominalizează, pe baza criteriilor de selecție stabilite, candidatul care urmează să ocupe locul de student-doctorand scos la concurs. Media minimă pe care trebuie să o obţină un candidat pentru a fi declarat admis este 8,00. Media se calculează cu două zecimale fără rotunjire. Locurile cu stipendiu vor fi alocate și listate în ordinea descrescătoare a mediilor generale obținute de candidați și pe baza numarului de locuri vacante repartizate conducatorilor de doctorat cu respectarea datelor GDPR.
9. Nu se pot formula contestaţii pentru probele orale sau interviu.